Ilam universiteti

Ilam universiteti (forscha: دانشگاه ایلام‎‎) – Eronning Ilom ustoni Ilam shahrida joylashgan davlat oliy taʼlim muassasasi. Universitet Eron hukumati huzuridagi Fan, tadqiqot va texnologiya vazirligiga boʻysunadi. Universitet tashkil etilishidan avval uning asoschisi boʻlgan muassasa Ilam chorvachilik maktabi (Roziy universitetiga qarashli) 1976-yilda taʼsis etilgan. Keyinchalik Eron Islom inqilobi va undan soʻnggi Madaniy inqilob davrida qayta tuzilib, Ilam qishloq xoʻjaligi fakultetiga aylantirilgan. 2023-yil holatiga koʻra Ilam universiteti yetti fakultet tarkibida 120 ta yoʻnalish boʻyicha kollej (associate), bakalavriat, magistratura va PhD dasturlarini taklif etadi. Universitetda 7500 dan ortiq talaba tahsil oladi. Ilam universiteti iroqlik talabalar uchun ham taʼlim dasturlarini taklif etadi. 2023-yilda Ilam universiteti Iroqdagi bir qator oliy taʼlim muassasalari Bag‘dod universiteti, Al-Mustansiriya universiteti, Texnologiya universiteti, Al-Maʼarif universitet kolleji va Al-Mustaqbal universiteti bilan hamkorlik memorandumlarini imzolagan. Taʼlim jarayonida 221 nafar akademik xodim va 389 nafar texnik–maʼmuriy xodim faoliyat yuritadi. Fakultetlari Universitet tarkibidagi yetti fakultet quyidagilardan iborat: Neft va gaz fakulteti Qishloq xoʻjaligi fakulteti Adabiyot va gumanitar fanlar fakulteti Muhandislik fakulteti Tabiiy fanlar fakulteti Paraveterinariya fakulteti Ilohiyot va islomshunoslik fakulteti Manbalar